एक बार फिर अनिल और माधुरी की जोड़ी आएगी नजर, पहली फोटो ने किया 'टोटल धमाल'
एक बार फिर अनिल और माधुरी की जोड़ी आएगी नजर, पहली फोटो ने किया ‘टोटल धमाल’
21/04/2018 - 1:37 PM
‘बेटा’, ‘राम लखन’ और ‘तेजाब’ जैसी सुपरहिट फिल्में देने के बाद माधुरी दीक्षित और अनिल कपूर 18 साल बाद फिर साथ नजर आने वाले हैं । इंद्र कुमार की फिल्म ‘टोटल धमाल’ में दोनों मुख्य किरदार में होंगे। इन दोनों स्टार के अलावा फिल्म में अजय देवगन भी होंगे ।
‘धमाल’ सिरीज की इस फिल्म का टाइटल ट्रैक हाल ही में शूट किया गया । इस दौरान माधुरी और अनिल के शूट हुए लुक की फोटो सामने आ गई है । दोनों दो दशक पहले जितने ही पर्फेक्ट दिख रहे हैं । माधुरी मरून कलर की गाउन और अनिल ग्रीन कलर के सूट में बेहद जंच रहे हैं ।बता दें कि 14 अप्रैल को फिल्म की शूटिंग शुरू हुई थी ।
माधुरी ने बड़ी ही आसानी से शूटिंग शुरू की और लोगों का दिल जीत लिया । जब सेट पर अजय देवगन, अरशद वारसी, रितेश देशमुख, जावेद जाफरी और संजय मिश्रा दोनों से मिले तो माहौल ही बदल गया ।सभी ने मिलकर खूब मजे किए और तीन दिन का शूट दो दिन में ही खत्म हो गया । दर्शकों को माधुरी और अनिल के सिल्वर स्क्रीन पर आने का बेसब्री से इंतजार है । माधुरी खुद भी 4 साल बाद बॉलीवुड में वापसी करने जा रही हैं ।
इससे पहले साल 2014 में उन्होंने फिल्म ‘गुलाब गैंग’ में काम किया था । इसके साथ ही माधुरी की पहली मराठी फिल्म ‘बकेट लिस्ट’ भी रिलीज होने वाली है । फिल्म के फर्स्ट लुक में माधुरी साड़ी पहने नजर आई थीं ।
एक बार फिर अनिल और माधुरी की जोड़ी आएगी नजर पहली फोटो ने किया 'टोटल धमाल'	2018-04-21